BASES DAS AXUDAS Á ESCOLARIZACIÓN DO CURSO 2018/2019
ADMINISTRACIÓN LOCAL — Municipal — Vilagarcía de Arousa (Subvencións e axudas, 12/06/2018)

A educación infantil, como etapa educativa que comprende a educación dos nenos e nenas dende os tres meses de idade ata os 6 anos, contribúe ao desenvolvemento psicosocial e físico das persoas, constituíndose como un espazo de socialización e afectividade fundamental no crecemento do/a neno/a e da súa autonomía. O desenvolvemento das capacidades afectivas, a exploración do medio natural e social, o coñecemento das diferentes linguaxes e forma de expresión, o movemento e ritmo, a motricidade e a aprendizaxe relacional e de convivencia, o inicio na lecto-escritura e habilidades lóxico-matemáticas… constitúen contidos e obxectivos básicos da educación infantil. Neste senso, a escolarización dos nenos e nenas nesta etapa, non obrigatoria pero sí universalizada, é fonte fundamental do proceso de ensinanza e aprendizaxe futuro.´ Por outra banda, o borrador da Estratexia Galega para a Infancia e Adolescencia 2016-2020 sinala, entre os seus principios en relación á persoa menor de idade, “asegurar o respecto completo e efectivo de todos os seus dereitos, así como o seu desenvolvemento integral”, incidindo en medidas enfocadas a procurar o benestar físico, psíquico e emocional. A escolarización dos/as menores nesta etapa infantil permite cumprir con este principio e garante que dende os primeiros meses de vida a prevención e a detección precoz de factores de risco que poidan comprometer o seu desenvolvemento integral; unha educación que asegure as súas potencialidades, cun modelo educativo inclusivo e de igualdade de oportunidades. Neste contexto, co obxecto de axudar ás familias máis desfavorecidas economicamente a facer fronte a os gastos derivados da escolarización non obrigatoria dos seus fillos, que é a Educación Infantil pero que supón para os rapaces un avance no seu aprendizaxe e no seu proceso de socialización, e tendo en conta que os programas de axudas para libros xa están implantados en toda a Ensinanza Primaria e Secundaria Obrigatoria, proponse á Xunta de Goberno aprobar a convocatoria de axudas á Educación Infantil, para as súas dúas etapas (0-3 anos e 3-6 anos), dos Centros de Ensino sostidos con fondos públicos e Escolas Infantís debidamente autorizadas de Vilagarcía de Arousa, de acordo coas seguintes O obxecto da presente convocatoria é o financiamento dos gastos que se derivan da escolarización non obrigatoria dos alumnos de Educación Infantil, nas etapas 1ª e 2ª, matriculados nos Centros de Ensino sostidos con fondos públicos e nas Escolas Infantís autorizadas de Vilagarcía de Arousa. Poderán ser beneficiarios destas axudas as unidades familiares de convivencia residentes no Concello de Vilagarcía de Arousa con menores matriculados nas etapas 1ª e 2ª de Educación Infantil, nos Centros de Ensino sostidos con fondos públicos e nas Escolas Infantís autorizadas de Vilagarcía de Arousa.2.1. Requisitos Xerais dos Beneficiarios: 2.2. Requisitos Económicos dos beneficiarios: As axudas poderán ser solicitadas polas unidades familiares nas que os ingresos non superen os seguinte límites máximos de rendas obtidas no ano 2017: A renda familiar para os efectos de bolsa obterase por agregación das rendas do exercicio 2017 de cada un dos membros computables da familia que obteñan ingresos de calquera natureza. Os datos económicos para ter en conta nas rendas familiares para determinar os ingresos serán os calculados por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. No caso de non ter presentado declaración de renda, terase en conta os datos facilitados polo Servizo Público de Emprego e/ou a Tesourería Nacional da Seguridade Social. Para o cálculo da renda familiar, son membros computables da familia: o pai, a nai, titor ou persoa encargada da garda e protección do/a menor, se é o caso, as e os irmáns solteiros menores de vinte e cinco anos e que convivan no domicilio familiar a 31 de decembro do 2017 e os de maior idade, cando se trate de persoas con discapacidade física, psíquica ou sensorial. No caso de divorcio, separación legal ou de feito dos pais, non se considerará membro computable aquel deles que non conviva coa persoa solicitante da bolsa, sen prexuízo de que na renda familiar se inclúa a súa contribución económica. Terá a consideración de membro computable, se é o caso, o/a novo/a, cónxuxe ou persoa unida por análoga relación co solicitante e as súas rendas se incluirán dentro do cómputo das familiares e terán a consideración de membros computables os seus fillos menores de 25 anos que convivan no domicilio. Desta cantidade, deduciranse os gastos derivados do alugamento ou hipoteca de vivenda habitual, ata un máximo de 250 euros mensuais, previa presentación da documentación acreditativa correspondente. No caso de familias monoparentais, incrementarase nun 0,8 o número de membros que compoñen a unidade familiar. O importe da axuda por cada alumno/a matriculado será de 60 €. As axudas serán solicitadas polos pais, nais ou titores do alumnado ao que fai referencia o artigo 1, dentro dos prazos establecidos para cada unha das convocatorias, As solicitudes poderán obterse no departamento de Servizos Sociais, no de Educación, no servizo de información municipal e tamén se poderán descargar sede electrónica do Concello de Vilagarcía: http://sede.vilagarcia. gal/ As solicitudes serán presentadas no Rexistro xeral municipal, ou na sede electrónica do concello: http://sede.vilagarcia. gal/ ou por calquera dos medios previstos no artigo 16.4 da Lei 29/2015, do 1 de outubro, do Procedemento Administrativo Común das Administracións Públicas Establécense dúas convocatorias, cos seguintes prazos: 1ª convocatoria, do 11 ao 30 de xuño.2ª convocatoria, do 1 ao 15 de setembro. Acreditación da situación socioeconómica e a xustificación do gasto coa presentación da documentación que de seguido se detalla: Se a solicitude non reúne os requisitos establecidos na norma da convocatoria, o órgano competente requirirá ao interesado para que a emende no prazo máximo de 10 días, contados a partir da data da notificación, indicándolle que si non o fixese se lle dará por desistida a súa solicitude e arquivarase o expediente. O departamento Servizos Sociais ou o de Educación poderán esixir calquera outra documentación que consideren precisa para valorar a situación socioeconómica dos solicitantes. Establécese como único criterio de baremo a contía da renda per cápita, de menor a maior e calculada segundo o establecido nestas bases. No caso de que as solicitudes con dereito a axuda da primeira prazo non esgoten a consignación establecida para esa convocatoria, o crédito sobrante será engadido ao financiamento da segunda convocatoria. De igual xeito, no caso de que no crédito da segunda convocatoria se produza un sobrante logo de resolver as solicitudes presentadas dentro da mesma, ese crédito destinarase a cubrir aquelas solicitudes que, sendo informadas favorablemente na 1º convocatoria, non foron concedidas por esgotamento do crédito. Rematado o prazo da primeira convocatoria, e unha vez que o Ministerio de Facenda xa facilite o acceso aos datos da renda do ano 2017, o departamento de Educación emitirá informe-proposta á Xunta de Goberno para o pago daquelas que teñen dereito a axuda, ordenadas por renta per cápita e ata esgotar o orzamento desta convocatoria, conforme o sinalado no punto anterior, e indicará, no seu caso, aquelas que non poden ser financiadas por falta de consignación. Tamén se incluirá a relación das que non teñen dereito a axuda, indicando a causa. Logo de rematado o segundo prazo, o departamento de Educación emitirá outro informe-proposta á Xunta de Goberno no que indique: Cumpridos os trámites para a instrución do procedemento e fiscalizadas pola Intervención municipal, as propostas de concesión ou denegación das axudas, conforme o sinalado no punto 4.4 anterior, serán sometidas á Xunta de Goberno Local, que adoptará os acordos correspondentes. A resolución do procedemento notificarase aos/ás interesados/as de acordo co previsto no artigo 41 da LPACAP, a cuxos efectos bastará practicar a notificación no domicilio ou correo electrónico que a persoa interesada tivera sinalado ao efecto no momento de cursar a súa solicitude. En todo caso, a resolución será publicada nos taboleiros de anuncios do Concello de Vilagarcía de Arousa e na páxina web do Concello de Vilagarcía de Arousa. A resolución estimatoria ou desestimatoria pon fin á vía administrativa. Contra ela poderá interpoñerse potestativamente recurso de reposición ante o Sr. Alcalde no prazo dun mes, a contar dende o día seguinte ao da notificación do acordo de concesión, ou directamente recurso contencioso administrativo ante o Xulgado do Contencioso Administrativo, no prazo de dous meses, a contar dende o seguinte ao da notificación da resolución se é expresa e se non o é, o prazo será de seis meses a contar dende o día seguinte ao que se entenda producida a desestimación por acto presunto. O prazo máximo para resolver toda a 1ª convocatoria será o 15 de setembro de 2018. E para 2ª, o 15 de outubro. O pago da axuda concedida farase en metálico por cada fillo/a podendo ser: As obrigas económicas que se derivan da presente convocatoria imputaranse á aplicación orzamentaria 231.48003 da Concellería de Benestar Social e Igualdade, por un importe máximo de 7.500 €, e á aplicación 320.48003, da Concellería de Educación, por un importe máximo de 6.000 €, do orzamento municipal de 2018, o que da un total de 13.500 € que distribuiranse de acordo ao seguinte esquema: 1ª convocatoria- 12.150 €, sendo 6.750 € da aplicación 231.48003 e 5.400, da 320.48003 2ª convocatoria- 1.350 €, provintes 750 € da aplicación 231.48003 e 600 €, da 320.48003 A aplicación 320.48003 poderá ser incrementada en 1.500 € no caso de sobrantes noutros programas financiados ao seu cargo (Plan Madruga 2018) conforme ao disposto no artigo 30 do Decreto 11/2009, polo que se aproba o Regulamento da Ley 9/2007 de Subvencións de Galicia, previo informe do Departamento de Educación. Para todo o non disposto nestas bases estarase ao disposto na Lei 9/2007, de subvencións de Galicia. O contido destas bases e os anexos exporanse na páxina web do Concello de Vilagarcía de Arousa: www.vilagarcia.es e na sede electrónica http://sede.vilagarcia. gal/ Vilagarcía de Arousa, 4 de xuño de 2018. O ALCALDE-PRESIDENTE Alberto Varela Paz